Asunnon sijainti on loistava jos haluaa majoittua keskelle kaupunkia. Kaupungin parhaat ostoskadut on ihan vieressä ja ravintoloita jokaiseen makuun ihan kivenheiton päässä. Huoneisto oli siisti, viihtyisä ja mukavan persoonallinen. Asunnossa on jääkaappi, vedenkeitin, leivänpaahdin ja mikro joten pieni välipala ja aamiainen onnistuu hyvin. Ruokailuvälineitä oli riittävästi. Kylpyhuone on reilun kokoinen ja suihku toimi hyvin. Kaikkea tarpeellista löytyi asunnosta. Sänky oli mukava ja kaappitilaa vaatteille riittävästi.
Ainut moitittava asia oli kadulta kuuluva meteli yöaikaan. Vaikka katu on kävelykatu ja liikenteen ääniä ei ole, juhlivien ihmisten äänet jonkin verran häiritsi yöunia. Korvatulpat korjaa asian.